उन्होंने कहा, केंद्र राहत एवं बचाव अभियानों में पूर्ण मदद का आश्वासन देता है। मैं प्रभावित क्षेत्रों में स्थिति के जल्द से जल्द सामान्य होने की उम्मीद करता हूं। मध्य प्रदेश के पश्चिमी हिस्सों में भारी बारिश से जनजीवन अस्त-व्यस्त हो गया है। पश्चिम बंगाल, बिहार और उससे लगते उत्तर प्रदेश के जिलों में गंगा कल खतरे के निशान को पार कर गई। उत्तर प्रदेश में यमुना नदी भी उफान पर है। भारी बारिश की वजह से राजस्थान के कुछ इलाकों में भी बाढ़ जैसी स्थिति उत्पन्न हो गई है, जहां अब तक छह लोगों की जान जा चुकी है।